**A mi templomunk**

**Rajz- ás alkotó pályázat a Tatai Református Egyházmegye hittanosai számára**

Kedves Hittanos!

Az idei évben is meghirdetjük rajzpályázatunkat, méghozzá a „Mi templomunk címmel”. Ezalatt a cím alatt szabadon lehet ötletelni otthon a szüleiddel vagy az iskolában a hittanoktatóddal, lelkipásztoroddal. Azért írom, hogy bátran ötletelj, mert nem muszáj megmaradnod abban, hogy kívülről lerajzolod a templomotokat, akár a belső teret vagy éppen a gyülekezetben lévőket is megrajzolhatod. Engedd szabadjára a fantáziádat és szeretettel várom, hogy neked mi jut eszedbe a cím hallatán: *„A mi templomunk”.*

Arról, amit elgondoltál, kérlek készíts egy szép rajzot szabadon választható technikával (például: ceruza, filc, festék, pasztellkréta vagy vegyes) vagy jelenítsd meg egy kreatív térbeli alkotásban (például: legóból, gyurmából, papírból, textilből, vegyes hulladékból…). Küldd el nekünk, hogy mások is megcsodálhassák!

**Nevezés**:

Egyéni (korosztály szerint) 2 kategóriában:

* **rajzos technika** (A/4-es méretben)
* vagy **térbeli alkotás** (báb, lego, makett, terepasztal...)

Nevezési díj: nincs

**Milyen korosztálynak szól a pályázat?**

* alsós (1-4. osztály)
* felsős (5-8. osztály)
* középiskolás (9-12. osztály)

**Értékelés, díjazás**:

* A beküldött pályamunkákat a zsűri értékeli.
* Minden pályamunkát bemutatunk egy „online kiállítás” keretében a Tatai Református Egyházmegye honlapján. (www.tataiem.refdunantul.hu)
* Minden pályázó oklevelet kap.
* Minden korosztályban a legötletesebb, legkifejezőbb alkotásokat ajándékkal is díjazzuk.

**Beküldés**:

Elektronikus módon, szkennelve vagy jó minőségű, éles fénykép(ek), kép formátumban csatolmányként a következő email címre: **tremhittan2021@gmail.com**

A rajzról 1 db, a térbeli alkotásról 3 db, különböző szemszögből készített képet kérünk csatolni.

Beküldéskor az elektronikus levélben fel kell tüntetni a következő adatokat:

A pályázó neve: ………………

A pályázó iskolája és osztálya: ………………..

A pályázó gyülekezete: ……………….

**Beküldési határidő**:

2023. május 12. (péntek) éjfél

**Eredményhirdetés**:

2023. május 26. péntek a Tatai Református Egyházmegye honlapján.

*Szeretettel várjuk alkotásaitokat!*